Si Radu ang Marikit

Si Radu III ng Wallachia, na karaniwang tinatawag na Radu ang Marikit o si Radu ang Magandang lalaki o sa inglis ay Radu the Handsome, Radu the Fair, o Radu the Beautiful (Romanian: Radu cel Frumos; Turkish: Radu Bey; ca. 1438 – Enero 1475), ay ang nakababatang kapatid ni Vlad III (kilala rin bilang Vlad the Impaler) at nagsilbing prinsipe ng prinsipado ng Wallachia. Kapwa sila anak ni Vlad II Dracul at ng kanyang asawa na si Prinsesa Cneajna ng Moldavia. Bukod kay Vlad III, mayroon ding dalawang nakatatandang kapatid si Radu Mircea II at Vlad Călugărul na kapwa rin panandaliang namuno sa Wallachia. Noong 1462, tinalo ni Radu ang kanyang kapatid na si Vlad III sa tulong ng Sultan ng Imperyong Ottoman na si Mehmed II   

 Buhay kasama ang mga Ottoman 
Noong 1436, umakyat sa trono ng Wallachia si Vlad II Dracul. Subalit siya ay napatalsik noong 1442 ng mga karibal na paksyon na may alyansa sa Hungary. Upang mabawi ang kapangyarihan, humingi siya ng suporta mula sa Imperyong Ottoman at pumayag na magbigay ng tributo sa Sultan, gayundin ang ipadala ang kanyang dalawang lehitimong anak Vlad III at Radu sa korte ng Ottoman bilang mga bihag na nagsisilbing patunay ng kanyang katapatan. Kalaunan, sina Vlad at Radu ay pinag-aralan ng lohika, Qur’an, at ng wikang at panitikang Turko at Persyano. Sa tulong ng mga Ottoman, nakabalik si Vlad Dracul sa Wallachia at nabawi ang kanyang trono mula kay Basarab II

Bagama't kalaunan ay pinalaya si Vlad upang umupo sa trono ng Wallachian noong 1448 matapos mapatay ni John Hunyadi ang kanyang ama, nagbalik-loob si Radu sa Islam at pinayagan sa korte ng imperyong Ottoman. Kalaunan ay nakibahagi si Radu kasama si Mehmet II, na ngayon ay Sultan, sa pagkubkob ng Ottoman na kalaunan ay humantong sa Pagbagsak ng Constantinople noong 1453. Pinayagan si Radu na manirahan sa bagong tayong Palasyo ng Topkapı sa Istanbul. Ayon sa Serbian Janissary na si Konstantin Mihailović, si Radu ay isang kumander ng Janissary ; sa kampanya laban sa kanyang kapatid na si Vlad III, si Radu ang nangunguna sa 4000 mangangabayo. 

 Mga pakikibaka para sa pamamahala ng Wallachia 

 Mga Sanggunian 

Kategorya:Ipinanganak noong Dekada 1430